În schimb, am aflat de pe internet că dl Oprescu ar fi spus: „Managementul mobilităţii, din punctul de vedere al Primăriei Capitalei, înseamnă construcţie de piste de biciclete, culoare unice pentru transportul în comun sau mărirea reţelei de tramvaie”.

Hmmmm...



Am fost prezent la conferinţă de la început până la sfârşit. Chiar am înregistrat discursurile. Însă nu a existat nicio frază coerentă despre mobilitate în discursul primarului. Aceste planurile ori nu există, ori sunt în contradicţie totală cu ce se întâmplă în Bucureşti. Cert este că nimeni nu a aflat despre ele. Pentru că implementarea unui Plan de de Mobilitate Urbană Durabilă presupune, în primul rând, comunicarea cu cetăţenii. Or asta lipseşte actualei administraţii (şi actualei clase politice).

Atunci, de ce cei de la Green-Report au simţit nevoia să-l coafeze pe primar şi să sintetizeze în 3 rânduri ce n-a spus primarul în 23 de minute?



Este adevărat, domnul primar este încântat de relaţia cu organizatorii Conferinţei, arătându-şi satisfacţia faţă de această colaborare:

Sunteţi cuminţi, sunteţi la locul vostru şi aţi stat în banca voastră, în sensul social bun al cuvântului şi aţi făcut, nu poveşti

Drept mulţumire, organizatorii nu mi-au permis să pun întrebări primarului pe motiv că se răceşte cafeaua.

Mi-au atras atenţia colegii că se răceşte cafeaua, aşa că...

Pentru cei care înţeleg mai mult decât am putut înţelege eu, îi rog să ne transmită şi nouă care sunt „Planurile Primăriei Municipiului Bucureşti 2014-2020 pentru introducerea conceptului de mobility management". Pentru că eu nu le-am aflat. Şi eu chiar vreau să dezvoltăm durabil mobilitatea urbană în Bucureşti.

De aceea nu-mi permit să îl coafez pe Sorin Oprescu.





Marian Ivan - membru fondator al OPTAR

Dacă locuieşti în Bucureşti şi vrei să militezi pentru drepturile bicicliştilor şi cele ale pietonilor izgoniţi de pe trotuare, te poţi înscrie în grupul Facebook.

Daca nu locuieşti în Bucureşti dar vrei să susţii demersurile bicicliştilor şi pietonilor bucureşteni, te poţi înscrie pe pagina Facebook.

Indiferent de localitatea în care trăieşti, dacă susţii munca noastră, te poţi înscrie ca membru simpatizant al OPTAR. Nu durează mai mult de un minut !

Despre realizările asociaţiei noastre sau ale partenerilor noştri poţi afla dacă te înscrii pe pagina Facebook a OPTAR.







